Aca Lukas

**Aleksandar Vuksanović** (rođen 3. novembra 1968), poznatiji pod umjetničkim imenom **Aca Lukas**, srbijanski je pjevač pop-folk muzike. Hit-pjesma mu je "Lična karta".

## Biografija 
Rođen je 3. novembra 1968. u Beogradu. Otac mu se zvao Vuksan, a majka Vidosava. Porijeklom je iz Leskovca.

### Karijera 
Umjetnički nadimak "Lukas" dobio je po nazivu splava na Novom Beogradu (gradska opština u Srbiji), gdje je nastupao početkom 1990-ih. Popularan je postao u beogradskom klubu "Hogar" na Adi Ciganliji (riječno ostrvo na Savi), gdje je došao kao zamjena za dotadašnjeg pjevača Mileta Lojpura. U ovom klubu je upoznao Milana Šćepovića i Sašu Lunginovića, sa kojima je izvodio džez i romske pjesme. On ih je aranžirao u lični stil, što mu je donijelo popularnost u narednim godinama. Nakon klubova, sarađivao je sa grupom Viktorija; potom se osamostalio. Njegov prvi hit je bila pjesma "Kuda idu ljudi kao ja". Narednih godina nastali su hitovi: "Ja živim sam", "Pesma od bola", "Lična karta", "Soba za plakanje", "Kafana na Balkanu", "Rođendan", "Nešto protiv bolova", "Bele ruže", "Istina je da te lažem" i dr.

Napravio je prekid u karijeri od 2004. do 2006. Godine 2008. osvojio je prvo mjesto na festivalu "II Axal Grand" pjesmom "Upali svetlo". Na svoj rođendan, 3. novembra, održao je koncert u Beogradskoj areni pred oko 20.000 ljudi – 2010, 2011. i 2012. (tri puta zaredom). Deseti, najveći koncert, održao je na Marakani – 8. juna 2013.

### Privatni život 
Godine 2003, Aleksandar Vuksanović je uhapšen i osuđen na četiri mjeseca zatvora – u sklopu policijske operacije nazvane Sablja; razlog je bio što je neovlašteno posjedovao pištolj. Također, imao je problema sa kockanjem i drogom – što je uzrokovalo odlazak sa muzičke scene sljedeće dvije godine.

Vuksanović je u Beogradu, u februaru 2009, ranjen; iz vatrenog oružja su ispucana dva hica. Na njega je pucano i dok je na parkingu u Gandijevoj ulici na Novom Beogradu ulazio u automobil; pogođen u desnu natkoljenicu i van životne opasnosti, prebačen je u objekat za medicinsku pomoć.

## Nagrade 
* pobjednik Grand festivala (2008)

## Diskografija 
### Albumi 
* *Ponos i laž* (1994)
* *Pesme od bola* (1996)
* *Jedno veče u kafani* (1998)
* *Lična karta* (1998)
* *Drugo veče u kafani* (1999)
* *Zora beli...* (1999)
* *Još sam tu (za drugove) ...* (1999)
* *Rođendan* (2000)
* *Nešto protiv bolova* (2002)
* *Istina je da te lažem* (2003)
* *Jagnje moje* (2006)
* *Lešće* (2008)
* *Stil života* (2012)
* *Uspavanka za ozbiljne bebe* (2021)

#### Ostali 
; Uživo
* *Sa gostima ...* (1999)
* *Uživo Aca Lukas Hala Pionir 10.10.99* (1999)
* *Lukas uživo & O.K. Band* (2000)
* *Beograd, Sajam 2002 Žurka* (2002)
* *Najveća žurka na Balkanu* (2002)

; Kompilacije
* *The Best of Aca Lukas* (1999)
* *The Best of Aca Lukas* (2000)
* *Hitovi Aca Lukas* (2006)

### Videografija 
### Saradnje i singlovi 
* "Vrati nam se druže moj" (ft. Mira Škorić, 1998)
* "Grad naše mladosti" (ft. Medeni mesec, 1998)
* "Crni sneg" (ft. Ceca, 1999)
* "Zemun" (ft. Goran Radosavljević Mance, 2002)
* "Kad se ne da, ne da se" (ft. Selma Bajrami, 2007)
* "Pao sam na dno" (2007)
* "Niko kao ti" (ft. Danijela Vranić, 2008)
* "Šizofrenija" (ft. Ana Nikolić, 2008)
* "Amajlija" (2009)
* "Drugovi" (ft. Akapulko bend, 2009)
* "Čija li si sada" (obrada, 2010)
* "Sedam subota" (ft. Dado Polumenta, 2010)
* "Luda glava balkanska" (ft. Marija Šerifović, 2010)
* "Ja ovaj život imam" (2010)
* "Daleko si" (ft. Ivana Selakov, 2011/12)
* "Ne zanosim se ja" (ft. Ceca, 2014)
* "Omaklo mi se" (ft. Ivana Selakov, 2014)
* "Ljubav u doba kokaina" (ft. Ivana Selakov, 2014)
* "Kraljevi grada" (ft. MC Stojan, 2015)
* "Voliš li me" (2016)
* "Da me je ona volela" (ft. Mile Kitić i Saša Matić, 2017)
* "Bankina" (ft. Jelena Karleuša, 2017)
* "Kidaš me" (ft. Milica Pavlović, 2018)
* "Problem" (ft. Maya Berović, 2019)
* "Sad i zauvek" (ft. Dragana Mirković, 2021)
* "Kad se ne da, ne da se" (ft. Selma Bajrami, 2023)
* "Igraj, igraj sve do zore" (ft. Miroslav Ilić, 2024)
* "Krik" (ft. Mira Škorić, 2024)
* "Bojeve glave" (ft. Vukašin Todorović, 2025)

## Također pogledajte 
* Muzika u Bosni i Hercegovini

## Reference 
### Dodatna literatura 
* 

## Vanjski linkovi 
* 
* 
* 
* Tekstovi  pjesama Ace Lukasa
* Tekstovi pjesama Ace Lukasa

Kategorija:Rođeni 1968.
Kategorija:Biografije, Beograd
Kategorija:Srbijanski pjevači
Kategorija:Jugoslavenski pjevači
Kategorija:Živi ljudi